
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 

Το παρόν ΦΕΚ επανεκτυπώθηκε λόγω παράλειψης. 


Αρ. Φύλλου 566 

7 Απριλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση αρμοδιοτήτων στον Υφυπουργό Εθνικής 

Άμυνας Νικόλαο Τόσκα. 1 

Διεξαγωγή Γραπτών Εξετάσεων Αξιολόγησης των 
ΕΠΟΠ στο Πλαίσιο της Διαδικασίας Μονιμοποίη¬ 
σης. ; .... 2 

Πρόσκληση υποβολής υποψηφιοτήτων για την πλή¬ 
ρωση της θέσεως του δεύτερου Έλληνα δικα¬ 
στή στο Γ ενικό Δικαστήριο της Ευρωπαϊκής Ένω¬ 
σης. 3 


ΑΠΟΦΑΣΕΙ Σ 

Αριθμ. Φ. 900/38/246702 /Σ.215 (1) 


Ανάθεση αρμοδιοτήτων στον Υφυπουργό 
Εθνικής Αμυνας Νικόλαο Τόσκα. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. Του άρθρου 83 παράγραφος 2 του Συντάγματος, 
β. Των άρθρων 41 παράγραφος 5 και 90 του Κώδικα 
Νομοθεσίας για την Κυβέρνηση και τα Κυβερνητικά Όρ¬ 
γανα (Π.Δ. 63/2005, Α' 98). 

γ. Του Ν. 2292/1995 «Οργάνωση και λειτουργία Υπουρ¬ 
γείου Εθνικής Αμυνας, διοίκηση και έλεγχος των Ενό¬ 
πλων Δυνάμεων και άλλες διατάξεις» (Α' 35). 

δ. Του Ν. 3187/2003 «Ανώτατα Στρατιωτικά Εκπαιδευ¬ 
τικά Ιδρύματα (Α.Σ.Ε.Ι.)» (Α' 233). 

ε. Του Ν. 3433/2006 «Προμήθειες αμυντικού υλικού των 
Ενόπλων Δυνάμεων» (Α' 20). 

στ. Του Ν. 3883/2010 «Υπηρεσιακή εξέλιξη και ιεραρ¬ 
χία των στελεχών των Ενόπλων Δυνάμεων - Θέματα 
διοίκησης των Ενόπλων Δυνάμεων, Στρατολογίας και 
συναφείς διατάξεις» (Α' 167). 

ζ. Του Ν. 3978/2011 «Δημόσιες Συμβάσεις Έργων, Υπη¬ 
ρεσιών και Προμηθειών στους τομείς της Αμυνας και 
της Ασφάλειας -Εναρμόνιση με την Οδηγία 2009/81/ΕΚ 
- Ρύθμιση θεμάτων του Υπουργείου Εθνικής Άμυνας» 
(Α' 137). 


η. Του Π.Δ. 290/2002 «Οργανισμός Πολιτικού Προσω¬ 
πικού Υπουργείου Εθνικής Αμυνας» (Α' 260). 

0. Του Π.Δ. 22/2015 «Διορισμός του Αλεξίου Τσίπρα 
του Παύλου, Αρχηγού του Κόμματος του «Συνασπισμού 
Ριζοσπαστικής Αριστερός» (ΣΥ.ΡΙΖΑ), ως Πρωθυπουρ¬ 
γού» (Α' 18). 

ι. Του Π.Δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 21). 

ια. Της υπ’ αριθμ. Υ128/2015 απόφασης Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εθνικής Άμυνας Κωνσταντίνο-ΗρακλήΉσυχο» (Β' 350). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Στον Υφυπουργό Εθνικής Αμυνας Νικόλαο Τόσκα 
αναθέτουμε τις παρακάτω αρμοδιότητες: 

α. Την κατανομή της «οροφής» προσωπικού και των 
πιστώσεων για τους κλάδους των Ενόπλων Δυνάμεων 
(ΕΔ) στο Γ ενικό Επιτελείο Εθνικής Αμυνας (ΓΕΕΘΑ) και 
τις άλλες υπηρεσίες του Υπουργείου Εθνικής Άμυνας 
που προβλέπει το εδάφιο στ' της παραγράφου 3 του 
άρθρου 5 του Ν. 2292/1995 (ΦΕΚ Α' 35), όπως ισχύει. 

β. Τη συγκρότηση, ανασυγκρότηση και διάλυση μο¬ 
νάδων και σχηματισμών των κλάδων των Ενόπλων Δυ¬ 
νάμεων (ΕΔ) και των διακλαδικών μονάδων, μετά από 
εισήγηση του οικείου Ανώτατου Συμβουλίου ή του ΓΕ¬ 
ΕΘΑ και γνωμάτευση του Συμβουλίου Αρχηγών Γ ενικών 
Επιτελείων (ΣΑΓΕ) που προβλέπει το εδάφιο ζ' της πα¬ 
ραγράφου 3 του άρθρου 5 του Ν. 2292/1995, όπως ισχύει. 

γ. Την υποβολή πρότασης για ένταξη εγκεκριμένων 
έργων, υπηρεσιών, προμηθειών στο Πρόγραμμα Δημο¬ 
σίων Επενδύσεων (Εθνικά και Συγχρηματοδοτούμενα 
Προγράμματα). 

δ. Αποφασίζει για τα θέματα των Ανωτάτων Στρατι¬ 
ωτικών Εκπαιδευτικών Ιδρυμάτων, των λοιπών Στρατιω¬ 
τικών Σχολών, Κέντρων Εκπαίδευσης και Σχολείων που 
υπάγονται στα Γ ενικά Επιτελεία, καθώς επίσης και για 
το διορισμό, την πρόσληψη, εξέλιξη και μονιμοποίηση 
του κάθε κατηγορίας εκπαιδευτικού προσωπικού. 

ε. Την έγκριση, το συντονισμό, τον έλεγχο και την 
υπογραφή συμβάσεων προμηθειών αμυντικού και μη 
αμυντικού υλικού των Ενόπλων Δυνάμεων μέχρι του 

ποσού των δέκα εκατομμυρίων ευρώ (10.000.000) και 
τη λήψη αποφάσεων για θέματα κωδικοποίησης και 
τυποποίησης υλικών. 

στ. Τα προβλεπόμενα από τον Κώδικα Ποινικής Δικο¬ 
νομίας και την κείμενη νομοθεσία σχετικά με τις ποινι¬ 
κές, αστικές και διοικητικές υποθέσεις του Στρατιωτικού 
Προσωπικού. 

2. Επιπλέον στον Υφυπουργό Εθνικής Αμυνας Νικό¬ 
λαο Τόσκα μεταβιβάζεται η αρμοδιότητα να αποφασίζει 
για τη δομή και οργάνωση των Ενόπλων Δυνάμεων 
και των οργανικών θέσεων των μόνιμων στρατιωτικών 
και των πολιτικών δημοσίων υπαλλήλων του Υπουρ¬ 
γείου Εθνικής Αμυνας, προκαλώντας κοινές αποφάσεις 
υπουργών ή άλλες διοικητικές πράξεις, όπως οι κείμε¬ 
νες διατάξεις ορίζουν, για την επίτευξη επιχειρησιακής 
αποτελεσματικότητας, με βάση τα κριτήρια κόστους 
-αποτελεσματικότητας, καθώς και καταπολέμησης της 
γραφειοκρατίας και του συγκεντρωτισμού. Η εν λόγω 
αρμοδιότητα ασκείται παράλληλα και από τον Υπουργό 
Εθνικής Αμυνας. 

3. Στις παραπάνω αρμοδιότητες του Υφυπουργού πε¬ 
ριλαμβάνονται: 

α. Οι κοινοβουλευτικές, εκτός από τη νομοθετική πρω¬ 
τοβουλία. 

β. Η πρόταση για την έκδοση ατομικών και κανονιστι¬ 
κών διαταγμάτων. 

γ. Η έκδοση πράξεων ατομικού και κανονιστικού χα¬ 
ρακτήρα. 

δ. Η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς - Ανα¬ 
πληρωτές Υπουργούς - Υφυπουργούς. 

4. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2015 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΠΑΝΑΓΙΩΤΗΣ ΚΑΜΜΕΝΟΣ 
-♦- 

Αριθμ. Φ.394/3/339092/ Σ.673 (2) 

Διεξαγωγή Γ ραπτών Εξετάσεων Αξιολόγησης των ΕΠΟΠ 
στο Πλαίσιο της Διαδικασίας Μονιμοποίησης. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το Ν. 2362/1995 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις» (ΦΕΚ 
Α' 247). 

β. Το άρθρο 5 του Ν. 2936/2001 «Επαγγελματίες Οπλί¬ 
τες και άλλες διατάξεις» (ΦΕΚ Α' 166) όπως ισχύει, μετά 
την τροποποίησή του με το Ν. 3036/2002 (ΦΕΚ Α' 171) 
και το Ν. 3648/2008 (ΦΕΚ Α' 38). 

γ. Την Φ.416/205235/12 Νοε 2001/Αποφ. ΥΦΕΘΑ «Ρυθ¬ 
μίσεις Θεμάτων Επαγγελματιών Οπλιτών» (ΦΕΚ Β' 
1610), όπως ισχύει μετά την τροποποίησή της με τη 
Φ.424/35/160822/Σ.2037/19 Δεκ 07/Αποφ. ΥΦΕΘΑ (ΦΕΚ 
Β' 2507). 

δ. Το άρθρο 90 του Π.Δ. 63/2005 «Κωδικοποίηση της 


Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α' 98). 

ε. Το Π.Δ. 113/2010 «Ανάληψη Υποχρεώσεων από τους 
Διατάκτες» (ΦΕΚ Α' 194). 

η. Την από 29 Ιαν 2015 απόφαση Ανάληψης Υποχρέ¬ 
ωσης του ΓΕΣ/ΔΕΚΠ, περί δέσμευσης της πίστωσης 
ύψους 3.600€, για τις ανάγκες μετακίνησης των ΕΠΟΠ 
που θα συμμετάσχουν στις γραπτές εξετάσεις για τη 
μονιμοποίησή τους, έτους 2015. 

ζ. Το υπ’ αριθμ. 19/10 Φεβ 15 πρακτικό της απόφασης 
του Ανωτάτου Στρατιωτικού Συμβουλίου. 

η. Την υπ’ αριθμ. Υ128 (ΦΕΚ 350/2015) απόφαση Πρω¬ 
θυπουργού, αποφασίζουμε: 

Αρθρο 1 

Ημερομηνία Διεξαγωγής των Εξετάσεων 
στο Στρατό Ξηρός 

1. Οι γραπτές εξετάσεις δοκιμασίας/αξιολόγησης πριν 
τη μονιμοποίηση των ΕΠ.ΟΠ., προκηρύσσονται τέσσερις 
(4) μήνες πριν τη συμπλήρωση, από τους επιθυμούντες 
να μονιμοποιηθούν, της επταετούς υποχρέωσης παρα¬ 
μονής τους στις Ε.Δ. 

2. Ημερομηνία διεξαγωγής των γραπτών εξετάσεων 
δοκιμασίας/αξιολόγησης πριν τη μονιμοποίηση, για τους 
υπηρετούντες στο ΣΞ. ΕΠΟΠ, οι οποίοι προσελήφθησαν 
με την ΕΔΥΕΘΑ 48/2008 και παρελθόντων ετών πρό¬ 
σληψης, οι οποίοι δεν συμμετείχαν σε εξετάσεις πριν 
τη μονιμοποίηση για λόγους ανωτέρας βίας, ορίζεται 
η 16η Σεπ 15. 

3. Σε περίπτωση απουσίας κάποιου ΕΠΟΠ από την 
αξιολόγηση, για λόγους ανωτέρας βίας ή για άλλους 
λόγους, όπως αυτοί αναφέρονται στα εδάφια ε και στ 
του άρθρου 6 αντίστοιχα, αυτός θα συμμετάσχει σε νέα 
αξιολόγηση, η οποία θα διεξαχθεί σε ημερομηνία που 
θα καθορισθεί με διαταγή του ΓΕΣ. 

4. Οι ΕΠ.ΟΠ οι οποίοι προσελήφθησαν με τις: 
α. ΕΔΥΕΘΑ 57/2005 

β. ΕΔΥΕΘΑ 58/2005 
γ. ΕΔΥΕΘΑ 76/2006 
δ. ΕΔΥΕΘΑ 77/2006 
ε. ΕΔΥΕΘΑ 41/2007 

και δεν συμμετείχαν στις μέχρι τώρα διεξαχθείσες 
εξετάσεις δοκιμασίας/αξιολόγησης πριν τη μονιμοποί¬ 
ηση για λόγους ανωτέρας βίας, ορίζεται η 20η Μόΐου 
2015. 


Αρθρο 2 

Τόπος Διεξαγωγής 

1. Η αξιολόγηση των ΕΠΟΠ, οι οποίοι προσελήφθησαν 
με τις διαλαμβανόμενες ΕΔΥΕΘΑ του άρθρου 1 της 
παρούσας, διεξάγεται σε είκοσι δύο (22) εξεταστικά 
κέντρα σε όλη την Ελλάδα, στα οποία κατανέμονται οι 
ΕΠΟΠ ανάλογα με τον τόπο που υπηρετούν, ως εξής: 
α. Ορεστιάδα. 
β. Διδυμότειχο, 
γ. Προβατώνας. 
δ. Φέρρες. 
ε. Αλεξανδρούπολη, 
στ. Κομοτηνή, 
ζ. Ξάνθη, 
η. Καβάλα, 
θ. Θεσσαλονίκη, 
ι. Κιλκίς. 

ια. Πολύκαστρο. 
ιβ. Άσσηρος. 
ιγ. Βέροια, 
ιδ. Λιτόχωρο, 
ιε. Βόλος, 
ιστ. Αττική, 
ιζ. Λήμνος, 
ιη. Μυτιλήνη, 
ιθ. Χίος, 
κ. Σάμος, 
κα. Κως. 
κβ. Ρόδος. 

2. Η κατανομή στα εξεταστικά κέντρα στις παραπάνω 
πόλεις, γίνεται με διαταγή του ΓΕΣ. 

Άρθρο 3 

Επιτροπές Αξιολόγησης 

1. Για την ομαλή διεξαγωγή της διαδικασίας των γρα¬ 
πτών εξετάσεων συγκροτούνται οι παρακάτω επιτρο¬ 
πές: 

α. Επιτροπή Διενέργειας Εξετάσεων (μία στο ΓΕΣ) 

(1) Συγκρότηση - Σύνθεση 

(α) Δντής Δ' Κλάδου, ως πρόεδρος. 

(β) Δντής ΔΟΡ. 

(γ) Υδντής ΔΕΚΠ. 

(δ) Υδντής ΔΕΠΛΗ, ως μέλη. 

(2) Καθήκοντα 

(α) Η οργάνωση - παρακολούθηση της διαδικασίας 
αξιολόγησης και η άμεση επίλυση τυχόν προβλημάτων 
που πιθανόν να προκύψουν κατά τη διαδικασία. 

(β) Σύνταξη του πρακτικού των επιτυχόντων - απο- 
τυχόντων ΕΠΟΠ. 

β. Επιτροπή Επιλογής Θεμάτων (μία στο ΓΕΣ) 

(1) Συγκρότηση 

(α) Δντής ΔΕΚΠ, ως πρόεδρος. 

(β) Ανώτερος Αξκός από ΔΕΚΠ. 

(γ) Ανώτεροι ή κατώτεροι Αξκοί από Δνσεις Ο-Σ (ένας 
από κάθε Δνση Ο-Σ, στην οποία ανήκουν οι ΕΠΟΠ που 
αξιολογούνται). 

(2) Καθήκοντα 

(α) Η επιλογή των θεμάτων και η σύνταξη των δοκι¬ 
μασιών αξιολόγησης 50 ερωτήσεων για κάθε ειδικό¬ 
τητα, σύμφωνα με τα καθοριζόμενα στο άρθρο 4 της 
παρούσης. 

(β) Η σύνταξη αντίστοιχου φύλλου απαντήσεων των 
δοκιμασιών αξιολόγησης κάθε ειδικότητας. 

(γ) Η αποστολή, μετά την αναφορά ετοιμότητας από 
τις Επιτροπές Επιτήρησης, μέσω κρυπτασφαλισμένων 
συστημάτων επικοινωνιών, των δοκιμασιών αξιολόγη¬ 
σης μετά των αντίστοιχων φύλλων απαντήσεων κάθε 
ειδικότητας. 

γ. Επιτροπές Επιτήρησης (μία ανά Εξεταστικό Κέντρο) 

(1) Συγκρότηση 

(α) Υδκτής Μείζονος Σχηματισμού ή Σχηματισμού, 
στην έδρα του οποίου διεξάγεται η αξιολόγηση, ως 
πρόεδρος. Σε περίπτωση μη τοποθέτησης ή μακράς 
απουσίας, άλλος Αξκός βαθμού Συνταγματάρχη. 

(β) Ανώτεροι Αξκοί, ως επιτηρητές, αναλόγως των 
αιθουσών που θα χρησιμοποιηθούν. 

(γ) Αξκοί ΔΔΒ - ΔΕΠ Σχηματισμού. 

(2) Καθήκοντα 

(α) Η συγκέντρωση των αξιολογούμενων και ο έλεγχος 
της παρουσίας τους, με αντιπαραβολή με τα δελτία 
ταυτότητάς τους. 


(β) Η κατανομή των υποψηφίων εντός της αίθουσας, 
με κλήρωση. 

(γ) Η αναφορά ετοιμότητας στην Επιτροπή Διενέρ¬ 
γειας Εξετάσεων. 

(δ) Η παραλαβή των δοκιμασιών αξιολόγησης και των 
φύλλων απαντήσεων, η αναπαραγωγή τους σε ανάλογο 
αριθμό με τους εξεταζόμενους και η διανομή τους σε 
αυτούς. 

(ε) Η ενημέρωση των αξιολογούμενων για τη χρονική 
διάρκεια της εξέτασης και η αναγραφή του χρόνου 
λήξης της αξιολόγησης σε πίνακα της αίθουσας. 

(στ) Η συνεχής επιτήρηση και ο έλεγχος για οποια¬ 
δήποτε παράβαση, προς εξασφάλιση του αδιάβλητου 
της εξέτασης. 

(ζ) Η επικάλυψη των στοιχείων κάθε αξιολογούμενου 
επί του φύλλου απαντήσεων, με την παρουσία του ίδιου 
και μετά από έλεγχο των ατομικών του στοιχείων, με 
αντιπαραβολή με τα στοιχεία της ταυτότητας, μετά την 
ολοκλήρωση της εξέτασης και κατά την παράδοση των 
φύλλων απάντησης στον επιτηρητή. 

(η) Η συγκέντρωση των φύλλων απαντήσεων, η αρίθ¬ 
μησή τους με κόκκινο μελάνι και η υπογραφή τους στη 
σχετική θέση. 

(θ) Η σύνταξη σε τριπλούν πρωτοκόλλου, σύμφωνα με 
το πρωτόκολλο συσκευασίας - αποσυσκευασίας γρα¬ 
πτών αξιολόγησης ΕΠΟΠ και η αποστολή των φύλλων 
απαντήσεων και του πρωτοκόλλου με αντιπρόσωπο 
στην Επιτροπή Βαθμολόγησης. 

(ι) Η αναφορά πέρατος των εξετάσεων, στην Επιτροπή 
Διενέργειας Εξετάσεων. 

δ. Επιτροπή Βαθμολόγησης (μία στην 1 η ΣΤΡΑΤΙΑ) 

(1) Συγκρότηση 

(α) Επιτελάρχης 1 ης Στρατιάς, ως πρόεδρος. 

(β) Έξι - δέκα ανώτεροι Αξκοί της 1 ης Στρατιάς, ως 
βαθμολογητές. 

(2) Καθήκοντα 

(α) Η παραλαβή και ο έλεγχος των γραπτών ως προς 
τον αριθμό τους, σε αντιπαραβολή με το αντίστοιχο 
πρωτόκολλο των Επιτροπών Επιτήρησης. 

(β) Η βαθμολόγηση των γραπτών, σύμφωνα με την 
παράγραφο 3 του άρθρου 4 της παρούσης, χωρίς την 
αποκάλυψή τους και η σύνταξη πρακτικών βαθμολογίας 
εις τριπλούν, με βάση τον α/α κάθε γραπτού που έχει 
τεθεί από την Επιτροπή Επιτήρησης. 

(γ) Η συσκευασία και αποστολή με αντιπρόσωπο, των 
γραπτών και των πρακτικών βαθμολογίας, στην Επιτρο¬ 
πή Αποκάλυψης Γ ραπτών, 
ε. Επιτροπή Αποκάλυψης Γ ραπτών (μία στο ΓΕΣ) 

(1) Συγκρότηση 

(α) Δντής ΔΜΠ, ως πρόεδρος. 

(β) Έξι ανώτεροι Αξκοί από ΔΙΜΣΠΡΟ, ΔΙΣΧΕΑ, ΔΙΠΑ, 
ΔΟΘ, ΔΑΣΠ, ΔΕΝΔΗΣ ως μέλη. 

(2) Καθήκοντα 

(α) Η παραλαβή και ο έλεγχος των γραπτών ως προς 
τον αριθμό τους, με βάση τα αντίστοιχα πρακτικά της 
Επιτροπής Αξιολόγησης. 

(β) Η αποκάλυψη των γραπτών και η συμπλήρωση των 
πινάκων βαθμολογίας με το όνομα του αξιολογούμενου, 
στον αντίστοιχο α/α του φύλλου απαντήσεών του. 

(γ) Η παράδοση: 

(1) Των πινάκων βαθμολογίας στην Επιτροπή Διενέρ¬ 
γειας των Εξετάσεων. 

(2) Των γραπτών, συσκευασμένων με αντίστοιχο πρα¬ 
κτικό, στο ΓΕΣ/ΔΕΚΠ. 

Αρθρο 4 
Ύλη Εξετάσεων 

Ι.Ύλη Εξετάσεων 

Η ύλη, πάνω στην οποία αξιολογούνται όλοι οι υπη- 
ρετούντες στο ΣΞ ΕΠΟΠ, εμπεριέχεται στα επικαιρο- 
ποιημένα ερωτηματολόγια: 

α. Γενικών στρατιωτικών θεμάτων, κοινό για όλους 
τους ΕΠΟΠ, το οποίο κοινοποιήθηκε στους συμμετέ- 
χοντες, με διαταγή του ΓΕΣ/ΔΕΚΠ. 

β. Θεμάτων ειδικότητας, ένα για κάθε ειδικότητα, το 
οποίο κοινοποιήθηκε στους συμμετέχοντες με διαταγή 
των Δνσεων Ο-Σ του ΓΕΣ. 

2. Σύνθεση Δοκιμασίας Αξιολόγησης 

Δοκιμασία 50 ερωτήσεων πολλαπλής επιλογής, εκ των 
οποίων οι 35 επί της ειδικότητας κάθε αξιολογούμενου 
ΕΠΟΠ και οι 15 επί γενικών στρατιωτικών θεμάτων. 

3. Κριτήρια Βαθμολόγησης 

Κάθε σωστή απάντηση βαθμολογείται με 2 βαθμούς. 
Επιτυχών θεωρείται όποιος επιτύχει βαθμολογία 70% 
συμπεριλαμβανομένου και άνω (35 σωστές απαντήσεις). 

Αρθρο 5 

Διαδικασίες Διεξαγωγής 

1. Οι ΕΠΟΠ, οι οποίοι συμμετέχουν στη διαδικασία, 
παρουσιάζονται στο εξεταστικό κέντρο, την καθορι- 
σθείσα ημερομηνία και ώρα διεξαγωγής της αξιολόγη¬ 
σης, έχοντας μαζί τους το δελτίο στρατιωτικής τους 
ταυτότητας και στυλό διάρκειας χρώματος μπλε. Στην 
περίπτωση κατά την οποία κάποιος ΕΠΟΠ δεν παρου¬ 
σιαστεί θεωρείται αποτυχών. 

2. Οι αξιολογούμενοι εισέρχονται στην αίθουσα εξε¬ 
τάσεων, αφού παραδώσουν όλα τα βοηθήματα και τις 
πάσης φύσης ηλεκτρονικές συσκευές στην Επιτροπή 
Επιτήρησης και αναμένουν την επίδοση των δοκιμασιών. 

3. Αφού αναφέρουν ετοιμότητα όλες οι κατά τόπους 
Επιτροπές Επιτήρησης, η Επιτροπή Επιλογής των θεμά¬ 
των διαβιβάζει τα έντυπα ερωτήσεων κατά ειδικότητα, 
καθώς και το φύλλο απαντήσεων, μέσω κρυπτασφαλι- 
σμένων συστημάτων επικοινωνιών του ΣΞ, τα οποία ανα- 
παράγονται και διανέμονται στους αξιολογούμενους. 

4. Ο Πρόεδρος της Επιτροπής Επιτήρησης ανακοινώ¬ 
νει στους εξεταζόμενους, ότι η χρονική διάρκεια της 
εξέτασης είναι 60 λεπτά και αναγράφεται ο χρόνος 
έναρξης και λήξης της εξέτασης σε σχετικό πίνακα που 
υπάρχει σε κάθε αίθουσα. 

5. Κάθε αξιολογούμενος, μόλις ολοκληρώσει τη συ¬ 
μπλήρωση των απαντήσεων, παραδίδει το φύλλο απα¬ 
ντήσεων στην Επιτροπή Επιτήρησης η οποία, αφού 
ελέγξει τα ατομικά του στοιχεία (αντιπαραβολή με την 
ταυτότητά του), τα καλύπτει με σκούρο χαρτί, με την 
παρουσία του αξιολογούμενου. Στη συνέχεια, συρρά¬ 
πτει επί του φύλλου απαντήσεων και το έντυπο των 
ερωτήσεων. 

6. Οι δυο τελευταίοι ΕΠΟΠ κάθε αίθουσας αποχωρούν 
ταυτόχρονα. Στην περίπτωση που υπάρχει ένας αξιολο¬ 
γούμενος ΕΠΟΠ σε κάποιο εξεταστικό κέντρο, εντός της 
αίθουσας και καθ' όλη τη διάρκεια της διεξαγωγής της 
εξέτασης να παρευρίσκονται τουλάχιστον 2 επιτηρητές 
για τη διασφάλιση του αδιάβλητου των εξετάσεων. 

7. Η Επιτροπή Επιτήρησης, μετά την ολοκλήρωση 
της διαδικασίας, καταμετράει τα φύλλα απαντήσεων, 


τα αριθμεί με κόκκινο μελάνι, υπογράφει στη σχετική 
θέση και συντάσσει σχετικό πρωτόκολλο, εις τριπλούν, 
σύμφωνα με το πρωτόκολλο συσκευασίας - αποσυ- 
σκευασίας γραπτών αξιολόγησης ΕΠΟΠ. Στη συνέχεια, 
αποστέλλει δί αντιπροσώπου τα γραπτά στην Επιτροπή 
Βαθμολόγησης, μαζί με τα 3 αντίγραφα των αντίστοι¬ 
χων πρωτοκόλλων. 

8. Η Επιτροπή Βαθμολόγησης 

α. Ελέγχει τα γραπτά ως προς τον αριθμό για κάθε 
εξεταστικό κέντρο, με βάση το πρωτόκολλο της αντί¬ 
στοιχης Επιτροπής Επιτήρησης. 

β. Υπογράφει ο Πρόεδρος της Επιτροπής στα 3 αντί¬ 
γραφα των πρωτοκόλλων και το 1 παραδίδεται στον 
αντιπρόσωπο της Επιτροπής Επιτήρησης, το δεύτερο 
τηρείται από την Επιτροπή Βαθμολόγησης και το τρίτο 
υποβάλλεται μαζί με τα γραπτά στην Επιτροπή Απο¬ 
κάλυψης Γ ραπτών. 

γ. Διορθώνει τα γραπτά χωρίς να τα αποκαλύψει και 
συμπληρώνει τον πίνακα βαθμολογίας εις τριπλούν. 

δ. Αποστέλλει δια αντιπροσώπου τους πίνακες βαθμο¬ 
λογίας σε έντυπη και ηλεκτρονική μορφή (μορφή θχοθΙ) 
μαζί με τα γραπτά, στην Επιτροπή Αποκάλυψης Γ ραπτών. 

9. Η Επιτροπή Αποκάλυψης Γ ραπτών 

α. Αποκαλύπτει τα γραπτά και συμπληρώνει στους 
πίνακες βαθμολογίας (έντυπη και ηλεκτρονική μορφή), 
δίπλα στον αύξοντα αριθμό του γραπτού, τα στοιχεία 
του αξιολογούμενου. 

β. Παραδίδει τους πίνακες βαθμολογίας (έντυπη και 
ηλεκτρονική μορφή), στην Επιτροπή Διενέργειας των 
Εξετάσεων. 

γ. Συσκευάζει τα γραπτά εκ νέου και με πρακτικό 
συσκευασίας τα παραδίδει στο ΓΕΣ/ΔΕΚΠ. 

10. Το ΓΕΣ/ΔΕΚΠ τηρεί τα γραπτά μέχρι την ολοκλή¬ 
ρωση της διαδικασίας μονιμοποίησης και την έκδοση 
του σχετικού ΠΔ. Στη συνέχεια, τα διαβιβάζει στις οι¬ 
κείες Δνσεις Ο-Σ, προκειμένου να τηρηθούν στους ατο¬ 
μικούς φακέλους κάθε αξιολογούμενου, για ένα έτος. 

11. Η Επιτροπή Διενέργειας των Εξετάσεων συντάσ¬ 
σει το Πρακτικό Επιτυχόντων - Αποτυχόντων, με βάση 
τον πίνακα βαθμολογίας και το υποβάλλει για κύρωση 
στον κ. Α/ΓΕΣ. 

12. Όσοι συμμετάσχουν στη διενέργεια των γραπτών 
εξετάσεων για μονιμοποίηση και αποτύχουν, δύνανται 
εντός μηνός από την ημερομηνία κύρωσης των πινάκων 
επιτυχόντων, να υποβάλουν αίτημα για επαναληπτική 
γραπτή εξέταση. Το αίτημα για επαναληπτική εξέταση 
μπορεί να υποβληθεί μόνο μία φορά. 

Αρθρο 6 

Διάφορα θέματα 

1. Μη Συμμετοχή στη Διαδικασία Αξιολόγησης 

α. Όσοι αιτηθούν τη μονιμοποίησή τους και δεν πα¬ 
ρουσιαστούν για να συμμετάσχουν στην αξιολόγηση, 
θεωρούνται δικαιολογημένοι εφόσον απούσιασαν για 
λόγους ανωτέρας βίας ή για άλλους λόγους, όπως αυτοί 
αναφέρονται στα εδάφια ε και στ, του παρόντος άρ¬ 
θρου. Οι λόγοι ανωτέρας βίας πρέπει να αποδεικνύονται 
με έγγραφα δικαιολογητικά. 

β. Τα δικαιολογητικά πρωτότυπα ή φωτοαντίγραφα 
θεωρημένα από τον εκδότη, να υποβληθούν από τον 
υπόχρεο στη Μονάδα του, εντός 15 ημερών από την 
ημερομηνία αξιολόγησης και να αποσταλούν άμεσα από 
τη Μονάδα στην εκάστοτε Δνση Ο-Σ για έλεγχο, με 
ταυτόχρονη ενημέρωση του ΓΕΣ/ΔΕΚΠ. Δικαιολογητικά 

υποβάλλονται μόνο για τους αναφερόμενους λόγους 
στο εδάφιο ε του παρόντος άρθρου. 

γ. Όσοι δεν παρουσιαστούν, προκειμένου να αξιολο¬ 
γηθούν, την καθορισθείσα ημέρα και ώρα και η απουσία 
τους δεν οφείλεται σε λόγους ανωτέρας βίας ή σε 
άλλους λόγους όπως αυτοί αναφέρονται στα εδάφια ε 
και στ του παρόντος άρθρου, θεωρούνται αποτυχόντες 
στη διαδικασία της αξιολόγησης. 

δ. Κάθε νέα αξιολόγηση, για όσους δεν παρουσιά¬ 
στηκαν στην καθορισθείσα ημερομηνία, διεξάγεται με 
τη διαδικασία που διεξήχθη και η κύρια αξιολόγηση, σε 
ημερομηνία που καθορίζεται με διαταγή του ΓΕΣ/ΔΕΚΠ. 

ε. Ως λόγοι ανωτέρας βίας θεωρούνται ενδεικτικά: 

(1) Αιφνίδια ασθένεια και συνακόλουθη νοσηλεία σε 
στρατιωτικό ή δημόσιο νοσοκομείο, με βεβαίωση του 
νοσοκομείου στο οποίο νοσηλεύεται. 

(2) Θάνατος συγγενούς α' βαθμού του υπόχρεου ή 
της συζύγου ή τέκνου του, βεβαιούμενος με ληξιαρχική 
πράξη θανάτου από τις αρμόδιες υπηρεσίες. 

(3) Αποκοπή συγκοινωνιακών αξόνων για οποιοδήποτε 
λόγο, με βεβαίωση Αστυνομικής Αρχής. 

στ. Επίσης, ως άλλοι λόγοι απουσίας θεωρούνται: 

(1) Αναρρωτική άδεια, με βεβαίωση του στρατιωτικού 
νοσοκομείου ή της Στρατιωτικής Αρχής που τη χορήγησε. 

(2) Άδεια κύησης - τοκετού και ανατροφής τέκνου, με 
βεβαίωση της οικείας Δνσης, στην οποία να φαίνεται 
και η ημερομηνία κατά την οποία ο/η υπόχρεος θα 
αναλάβει εκ νέου υπηρεσία. 

(3) Η καθυστέρηση συγκοινωνιακών μέσων, μόνον 
εφόσον ακυρωθεί ή καθυστερήσει δρομολόγιο, αν και 
είχε ληφθεί κάθε δυνατό μέτρο από τον αξιολογούμενο. 

ζ. Επίκληση λόγων ανωτέρας βίας μπορεί να πραγμα¬ 
τοποιηθεί μόνο μία φορά. 

η. Οι ΕΠΟΠ, οι οποίοι έχουν αναρρωτική άδεια ή άδεια 
κύησης - τοκετού ή άδεια ανατροφής τέκνου, δεν έχουν 
δικαίωμα συμμετοχής μέχρι το πέρας της αδείας τους. 

2. Να μη συμμετέχουν σε ειρηνευτικές αποστολές, 
μέχρι και τον Ιούνιο του 2016, οι προς αξιολόγηση ΕΠΟΠ, 
ώστε να εξελιχθεί απρόσκοπτα η διαδικασία εκπαίδευ¬ 
σης - αξιολόγησης - μονιμοποίησης και εκπαίδευσης 
μετά τη μονιμοποίηση. 

3. Αναβαθμολόγηση Γ ραπτών 

Λόγω της φύσης των ερωτημάτων (πολλαπλής επιλο¬ 
γής) της δοκιμασίας αξιολόγησης και του τρόπου που 
θα διεξαχθεί η βαθμολόγηση, χωρίς να υπεισέρχεται η 
προσωπική γνώμη των βαθμολογητών, αναβαθμολόγηση 
δεν πραγματοποιείται. 

Αρθρο 7 

Η ισχύς της παρούσας απόφασης, αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΩΝΣΤΑΝΤΙΝΟΣ - ΗΡΑΚΛΗΣ ΗΣΥΧΟΣ 


Αριθμ. 27322 οίκ. (3) 

Πρόσκληση υποβολής υποψηφιοτήτων για την πλήρω¬ 
ση της θέσεως του δεύτερου Έλληνα δικαστή στο 
Γ ενικό Δικαστήριο της Ευρωπαϊκής Ένωσης. 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις του Ν. 4297/2014 «Διαδικασία επιλογής 
υποψηφίων δικαστών και γενικών εισαγγελέων για το 
Δικαστήριο της Ευρωπαϊκής Ένωσης και υποψήφιων 
δικαστών για το Γενικό Δικαστήριο της Ευρωπαϊκής 
Ένωσης και άλλες διατάξεις» (Α' 215), 

2. Την με αριθμό 96430/2014 απόφασή μας με θέμα: 
«Καθορισμός του τόπου, του χρόνου συγκλήσεως και 
κάθε άλλης λεπτομέρειας σχετικά με τη λειτουργία της 
Επιτροπής του Ν. 4297/2014 (Α' 215)» (Β' 3262), 

3. Το με αριθμό 22786/23-3-2015 έγγραφο του 
Υπουργείο Δικαιοσύνης, Διαφάνειας και Ανθρωπίνων 
Δικαιωμάτων με το οποίο δηλώνεται η ετοιμότητα 
της Ελλάδας να ορίσει δεύτερο Έλληνα δικαστή στο 
Γενικό Δικαστήριο της ΕυρωπαϊκήςΈνωσης, αποφα¬ 
σίζουμε: 

1. Προσκαλούμε τους ενδιαφερομένους, οι οποίοι επι¬ 
θυμούν να καταλάβουν τη θέση του δεύτερου Έλληνα 
δικαστή στο Γ ενικό Δικαστήριο της ΕυρωπαϊκήςΈνωσης 
να υποβάλουν αίτηση υποψηφιότητας, σύμφωνα με το 
συνημμένο υπόδειγμα, μέσα σε τριάντα ημέρες από τη 
δημοσίευση της πρόσκλησης αυτής στην Εφημερίδα 
της Κυβερνήσεως. Οι υποψήφιοι πρέπει να συγκεντρώ¬ 
νουν τα προσόντα που αναφέρονται στην παρ. 2 του 
άρθρου 4 του Ν. 4297/2014 σε συνδυασμό με την παρ. 3 
του άρθρου 3 της υπό το στοιχείο 2 του προοιμίου 
απόφασής μας, 

2. Η αίτηση υποβάλλεται στη Διεύθυνση Στρατηγι¬ 
κού Σχεδιασμού, Οργάνωσης και Λειτουργίας Δικαι¬ 
οσύνης, του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων (Μεσογείων 96, ΤΚ 11527, 
Αθήνα) και συνοδεύεται από αναλυτικό βιογραφικό 
σημείωμα, στο οποίο αναφέρονται λεπτομερώς οι 
σπουδές του υποψηφίου, η επαγγελματική του στα¬ 
διοδρομία, η γνώση ξένων γλωσσών και το τυχόν 
επιστημονικό του έργο. 

3. Η αίτηση και το βιογραφικό υποβάλλονται είτε αυ¬ 
τοπροσώπως, καθημερινά κατά τις εργάσιμες ώρες και 
μέρες, είτε ταχυδρομικώς, με συστημένη επιστολή και 
αποστέλλονται, επίσης, και ηλεκτρονικά στην διεύθυνση 

Γΐ3Ζ3Γθυ@)υ5ΐίθ8.9θν.9Γ. 

4. Επί των υποψηφιοτήτων θα γνωμοδοτήσει η αρμό¬ 
δια Επιτροπή, σύμφωνα με τα οριζόμενα στην υπό το 
στοιχείο 2 του προοιμίου απόφασή μας. 

Η παρούσα πρόσκληση αναρτάται στις ιστοσελίδες 
των Υπουργείων Εξωτερικών και Δικαιοσύνης, Διαφά¬ 
νειας και Ανθρωπίνων Δικαιωμάτων. 

ΑΙΤΗΣΗ ΥΠΟΨΗΦΙΟΤΗΤΑΣ 


ΠΡΟΣ 


ΕΠΩΝΥΜΟ: 

ΟΝΟΜΑ: 

ΠΑΤΡΩΝΥΜΟ: 

ΕΠΑΓΓΕΛΜΑ: 

Δ/ΝΣΗ ΕΡΓΑΣΙΑΣ: 

Δ/ΝΣΗ ΚΑΤΟΙΚΙΑΣ: 

ΤΗΛ. ΕΡΓΑΣΙΑΣ: 

ΤΗΛ. ΟΙΚΙΑΣ: 

ΚΙΝΗΤΟ: 

Δ/ΝΣΗ ΗΛΕΚΤΡΟΝΙΚΟΥ 
ΤΑΧΥΔΡΟΜΕΙΟΥ: 


- ΤΟ ΥΠΟΥΡΓΕΙΟ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ 

- ΔΙΕΥΘΥΝΣΗ ΣΤΡΑΤΗΓΙΚΟΥ 
ΣΧΕΔΙΑΣΜΟΥ, ΟΡΓΑΝΩΣΗΣ ΚΑΙ 
ΛΕΙΤΟΥΡΓΙΑΣ ΔΙΚΑΙΟΣΥΝΗΣ 


Παρακαλώ να δεχθείτε την υποψηφιότητά 
μου για την πλήρωση της θέσεως του 
δεύτερου Έλληνα δικαστή στο Γενικό 
Δικαστήριο της Ευρωπαϊκής Ένωσης, 
σύμφωνα με την σχετική πρόσκλησή σας. 


ΘΕΜΑ: Υποβολή αιτήσεως για 
την πλήρωση της θέσεως του 
δεύτερου Έλληνα δικαστή στο 
Γενικό Δικαστήριο της ΕΈ. 


Με τιμή 
Ο/Η αιτ... 


Αθήνα, 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 3 Απριλίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιν 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ή1ίρ://νννννν.β1.9Γ - β-πιβΜ: ννθόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020056607041 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































